সোনাইমুড়ি থেকে অপহৃত ও ধর্ষিত গৃহবধূ উদ্ধার
নোয়াখালীর সোনাইমুড়ি থেকে অপহরণের ৩০ দিন পর গণধর্ষণের শিকার এক গৃহবধূকে চট্টগ্রাম থেকে উদ্ধার করা হয়েছে। এ ঘটনায় একজনকে গ্রেফতার করেছে পুলিশ।







গৃহবধূ জানান, প্রতিদিনের মতো ১২ ডিসেম্বর রাতের খাবার খেয়ে তার সন্তানদের নিয়ে ঘুমিয়ে পড়েন। রাত ১টায় তিনি ঘর থেকে বের হয়ে টয়লেটে যাওয়ার সময় মুখ চেপে ধরে সোলেমান, মহসীন ও আবুল কালাম তাকে তার ঘরে নিয়ে যায়। ঘরে নিয়ে মুখ বেঁধে তাকে ধর্ষণ করা হয়। এরপর তার বালিশের নিচ থেকে চাবি নিয়ে আলমারি খুলে ১ লাখ ৩৫ হাজার টাকা, ৩ ভরি স্বর্ণ নিয়ে তাকে চোখ, হাত-পা ও মুখ বেঁধে একটি গাড়িতে তুলে অজ্ঞাত স্থানে নিয়ে যায়। পরদিন তিনি নিজেকে এক বদ্ধকক্ষে দেখতে পান। ওইদিন এ কক্ষে এসেও তাকে ৪-৫ জন ধর্ষণ করে। বিকালে তাকে কিছু ওষুধ খাওয়ানো হয়। এভাবে এক মাস ধরে তাকে তারা ধর্ষণ করে। তিনি অসুস্থ হলে ওষুধ খাইয়ে সুস্থ করে পুনরায় ধর্ষণ করত। প্রতিবাদ করলে তার সন্তানদের হত্যার হুমকি দিত। এভাবে চলার পর ১১ জানুয়ারি কৌশলে তিনি এক ধর্ষকের মোবাইল থেকে তার মাকে ফোন করে ঘটনা জানালে তার ছোট ভাই সোনাইমুড়ি পুলিশকে বিষয়টি অবহিত করেন। পুলিশ ১২ জানুয়ারি অভিযান চালিয়ে অপহৃত ও গণধর্ষণের শিকার গৃহবধূকে চট্টগ্রাম থেকে উদ্ধার করে সোনাইমুড়ি থানায় নিয়ে আসে এবং তার জবানবন্দি রেকর্ড করে। সোমবার সোনাইমুড়ি থানায় গৃহবধূ নিজে বাদী হয়ে নারী ও শিশু নির্যাতন দমন আইনে অপহরণ ও ধর্ষণের অভিযোগ এনে মামলা করেন। পুলিশ সোলেমান নামে এক ধর্ষককে গ্রেফতার করে আদালতের মাধ্যমে কারাগারে পাঠিয়েছে।




সোনাইমুড়ি থানার পুলিশ পরিদর্শক (তদন্ত) এমদাদুল হক বলেন, এক আসামিকে গ্রেফতার করা হয়েছে। অন্যদের গ্রেফতারে অভিযান চলছে। গৃহবধূ একটু সুস্থ হলে তাকে আদালতে নিয়ে ২২ ধারায় তার জবানবন্দি রেকর্ড করা হবে।

নোয়াখালীর সোনাইমুড়ি থেকে অপহরণের ৩০ দিন পর গণধর্ষণের শিকার এক গৃহবধূকে চট্টগ্রাম থেকে উদ্ধার করা হয়েছে। এ ঘটনায় একজনকে গ্রেফতার করেছে পুলিশ।